Վարչապետն ուրախություն է հայտնել, որ հերթական «Արմթեք» համաժողովն անցկացվել է Ստեփանակերտում՝ այն համարելով կայացած փաստ և նոր խթան Արցախի տեխնոլոգիական բնագավառի գրավչության բարձրացման համար: Ոլորտում կառավարության ծրագրերի և անելիքների մասին Ա. Հարությունյանը, մասնավորապես, նշել է. «Բարձր և տեղեկատվական տեխնոլոգիաների բնագավառն առաջնահերթ ուղղություն է մեզ համար, և պատրաստ ենք դրա արագ զարգացման նպատակով համապատասխան քայլեր կատարել: Կառավարությունը պատրաստակամ է համագործակցել Արցախում գործունեություն ծավալելու հնարավորությամբ հետաքրքրված բոլոր ընկերությունների հետ: Նոր ներդրումների խրախուսման համար կաջակցենք ներդրողներին թե՛ ենթակառուցվածքների ապահովմամբ, և թե՛ արտոնյալ պայմանների տրամադրմամբ»: